b'\n_START_ARTICLE_\nNikola Miroti\xc4\x87\n_START_SECTION_\nZgodnja leta\n_START_PARAGRAPH_\nMati Dragana, o\xc4\x8de Ranko in brat Filip so v njegovem otro\xc5\xa1tvu \xc5\xbeiveli v \xc4\x8crni gori. Do svojega 12. leta je treniral nogomet. Mati in o\xc4\x8de sta ga pri treniranju nogometa podpirala. V svojih mladih letih je nogomet treniral in igral tudi njegov o\xc4\x8de Ranko. Nekega dne pa se je Nikola prakti\xc4\x8dno sam odlo\xc4\x8dil, da kon\xc4\x8da svojo nogometno pot. Na treningu nogometa je pri\xc5\xa1el v navzkri\xc5\xbe s trenerjem in se kot mladeni\xc4\x8d odlo\xc4\x8dil prenehati s treniranjem nogometa. Nekaj tednov mladeni\xc4\x8d ni po\xc4\x8del ni\xc4\x8desar kar se \xc5\xa1porta ti\xc4\x8de zato sta ga star\xc5\xa1a postavila pred dejstvo, da bi bilo dobro zanj, \xc4\x8de se vrne na nogometne zelenice. Nikola se na zelenico ni nikoli vrnil, da bi treniral nogomet. Odlo\xc4\x8dil se je vstopiti v dvorano na parket, da za\xc4\x8dne igrati in trenirati ko\xc5\xa1arko. Kmalu se je zaradi izjemnega talenta priklju\xc4\x8dil ekipi v klubu Joker v Podgorici. Njegov preskok v karieri je nedvomno zaznamoval turnir v Ljubljani, kjer je bil dale\xc4\x8d najbolj\xc5\xa1i igralec turnirja v vseh pogledih. Skavti kluba Real Madrid so kmalu po odigranem turnirju v Sloveniji na\xc5\xa1li v njem izjemen potencial, ki ga je kazal. Dogovor s klubom Real Madrid je podpisal \xc5\xa1e pred dopolnjenim 18. letom. \xc5\xbdivljenje se mu je kar naenkrat spremenilo in \xc5\xbee je \xc5\xbeivel, treniral in se \xc5\xa1olal v \xc5\xa0paniji v mestu Madrid. Seveda sta ga na poti slave spremljala tudi star\xc5\xa1a saj je bil Nikola \xc5\xa1e vedno mladoleten. Hitro se je navadil na razmere v \xc5\xa0paniji. Treniral in igral je za klub Real Madrid Baloncesto v \xc5\xa1panski ACB ligi.\n_START_SECTION_\nProfesionalna kariera\n_START_PARAGRAPH_\nMed sezono 2010 - 2011 je bil izbran za vzhajajo\xc4\x8do zvezdo evrolige- 23. junija 2011 ga je pod svoje okrilje izbral klub v NBA ligi Chicago Bulls. Klub Real Madrid mu je omogo\xc4\x8dil prakti\xc4\x8dno vse kar je potreboval, da je izkoristil svoj dragocen potencial. Dose\xc5\xbeki, ki jih je ta mladi ko\xc5\xa1arkar osvojil pa sta \xc5\xa0panski kraljevi pokal in \xc5\xa0panski superpokal v letu 2012.\n_START_SECTION_\nReprezentan\xc4\x8dna kariera\n_START_PARAGRAPH_\nMiroti\xc4\x87 je bil izbran tudi v mladinsko \xc5\xa1pansko dr\xc5\xbeavno reprezentanco. Ekipi do 20 let je pomagal osvojiti bronasto medaljo na evropskem prvenstvu do 20 let 2010. Imenovan je bil tudi za najkoristnej\xc5\xa1ega igralca turnirja. \xc5\xa0pansko mladinsko reprezentanco je popeljal tudi do zlatega odli\xc4\x8dja na evropskem prvenstvu leta 2011. Zopet je bil progla\xc5\xa1en za najkoristnej\xc5\xa1ega igralca in je s povpre\xc4\x8djem 27 to\xc4\x8dk na tekmo in desetimi skoki na tekmo postavil tudi rekord evropskih turnirjev.'